Številka javnega razpisa: 600-20/2025-3350/3

###### **RAZPISNA DOKUMENTACIJA**

**za javni razpis za sofinanciranje selekcijskih in interesnih šolskih tekmovanj v šolskih letih 2025/2026 in 2026/2027**

**VSEBINA:**

1. **Razpisna dokumentacija in informacije**
2. **Opredelitev zaupnosti postopka**
3. **Spremembe ali dopolnitve razpisne dokumentacije**
4. **Navodila za izpolnjevanje obrazcev**
5. **Obvezna dokumentacija v vlogi**
6. **Način oddaje vloge in razpisni roki**
7. **Odpiranje, preverjanje in ocenjevanje vlog**
8. **Varovanje osebnih podatkov in poslovnih skrivnosti**
9. **Posledice, če se ugotovi, da je v postopku potrjevanja javnega razpisa ali izvrševanja javnega razpisa prišlo do resnih napak, nepravilnosti, goljufije ali kršitve obveznosti**
10. **Posledice, če se ugotovi dvojno financiranje**
11. **Upravičeni stroški**
12. **Obveznost upravičenca o vodenju evidenc in hrambi podatkov**
13. **Obveznosti upravičenca o evalvaciji za selekcijska tekmovanja**
14. **Razpisna dokumentacija in informacije**

Razpisna dokumentacija obsega naslednje dokumente:

* Javni razpis za sofinanciranje selekcijskih in interesnih šolskih tekmovanj v šolskih letih 2025/2026 in 2026/2027 (v nadaljevanju: javni razpis)
* Obrazec 1 - Prijava na selekcijsko tekmovanje osnovne šole
* Obrazec 2 – Prijava na selekcijsko tekmovanje srednje šole
* Obrazec 3 - Prijava na interesno tekmovanje
* Obrazec 4 – Izjava organizatorja selekcijskega tekmovanja
* Obrazec 5 - Izjava organizatorja interesnega tekmovanja
* Obrazec 6 – Izjava o sprejemanju pogojev
* Obrazec 7 – Vzorec izjave organizatorja tekmovanja
* Obrazec 8 – Vzorec kuverte
* Obrazec 9 - Vzorec pogodbe o sofinanciranju za selekcijska tekmovanja
* Obrazec 10 - Vzorec pogodbe o sofinanciranju za interesna tekmovanja

Razpisna dokumentacija je na voljo brezplačno. Dostop in pridobitev razpisne dokumentacije v elektronski obliki je možen na internetnem seznamu javnih razpisov na naslovu: https://www.gov.si/drzavni-organi/ministrstva/ministrstvo-za-vzgojo-in-izobrazevanje /javne-objave/.

Potencialni prijavitelji lahko dobijo dodatne informacije na elektronskem naslovu misela.mavric (at)gov.si. Ministrstvo bo odgovorilo na vprašanja, ki bodo prispela do 28.3.2025 do 12.00 ure, na vprašanja, ki bodo prispela kasneje, ministrstvo ne bo odgovarjalo. Najpogostejša vprašanja in odgovore bo ministrstvo objavilo na spletni strani.

Vse verzije razpisne dokumentacije, ne glede na medij, na katerem se nahajajo, so oblikovno in vsebinsko enake. Prijavitelji s tiskanjem elektronske oblike dokumentacije dobijo verzijo enako pisni obliki.

Vložišče je na lokaciji Ministrstva za vzgojo in izobraževanje, Masarykova 16, 1000 Ljubljana, kjer se sprejema in oddaja vso papirno pošto. Vložišče je vhodna točka ministrstva za pisno vlaganje vloge, spremembe in umike vlog ter izdajo ustreznih potrdil o oddaji.

# Opredelitev zaupnosti postopka

Podatki, povezani z razlago, ocenjevanjem in primerjavo vlog ter predlogom za izbiro prijavitelja, ne bodo posredovani prijaviteljem ali katerikoli drugi osebi, ki ni uradno vključena v postopek, vse do izdaje odločb o (ne)izboru. Podatki bodo uporabljani samo za namene javnega razpisa in ne bodo dostopni nikomur izven kroga oseb, ki bodo na strani ministrstva vključene v postopek javnega razpisa.

# Spremembe oziroma dopolnitve razpisne dokumentacije

Pred potekom roka za oddajo vlog lahko ministrstvo spremeni razpisno dokumentacijo z izdajo sprememb oziroma dopolnitev. Vsaka taka sprememba oziroma dopolnitev bo sestavni del razpisne dokumentacije in bo objavljena tudi na spletnem naslovu: https://www.gov.si/drzavni-organi/ministrstva/ministrstvo-za-vzgojo-in-izobrazevanje /javne-objave/.

1. **Navodilo za izpolnjevanje obrazcev**

Obrazci vloge so predpisani in so sestavni del razpisne dokumentacije.

Obrazci so lahko elektronsko izpolnjeni in natisnjeni, natipkani ali napisani z neizbrisljivo pisavo. Obrazci morajo biti napisani v slovenskem jeziku.

Obrazce izpolnjuje prijavitelj selekcijskega oziroma interesnega tekmovanja (v nadaljevanju: prijavitelj), podpiše jo zakoniti zastopnik prijavitelja ali pooblaščena oseba prijaviteljevega zakonitega zastopnika. V kolikor je podpisnik pooblaščena oseba prijaviteljevega zakonitega zastopnika je potrebno vlogi priložiti ustrezno pooblastilo.

Obrazci morajo biti v celoti izpolnjeni, podpisani in žigosani (če prijavitelj pri svojem poslovanju uporablja žig) na za to predvidenih mestih. Če je prijavitelj izbran za sofinanciranje, postane Obrazec 1 - Prijava na selekcijsko tekmovanje osnovne šole oziroma Obrazec 2 – Prijava na selekcijsko tekmovanje srednje šole oziroma Obrazec 3 - Prijava na interesno tekmovanje osnovni referenčni dokument in zavezujoč kot sestavni del pogodbe.

Pri izpolnjevanju obrazcev je potrebno upoštevati predvsem zahteve iz javnega razpisa in razpisne dokumentacije.

Obrazec 1 - Prijava na selekcijsko tekmovanje osnovne šole

Izpolni prijavitelj, ki prijavlja posamično interesno tekmovanje v skladu z določili razpisne dokumentacije in sicer v točki I. Podatki o tekmovanju, točki II. Podatki o prijavitelju, točki III. Osnovni pogoji za uvrstitev v izbor in točki IV. Kriteriji za ocenjevanje prijave. Prijavitelj istočasno priloži zahtevana dokazila opredeljena v točki III. in IV.

Obrazec 2 – Prijava na selekcijsko tekmovanje srednje šole

Izpolni prijavitelj, ki prijavlja posamično interesno tekmovanje v skladu z določili razpisne dokumentacije in sicer v točki I. Podatki o tekmovanju, točki II. Podatki o prijavitelju, točki III. Osnovni pogoji za uvrstitev v izbor in točki IV. Kriteriji za ocenjevanje prijave. Prijavitelj istočasno priloži zahtevana dokazila opredeljena v točki III. in IV.

Obrazec 3 - Prijava na interesno tekmovanje

Izpolni prijavitelj, ki prijavlja posamično interesno tekmovanje v skladu z določili razpisne dokumentacije in sicer v točki I. Podatki o tekmovanju, točki II. Podatki o prijavitelju, točki III. Osnovni pogoji za uvrstitev v izbor in točki IV. Kriteriji za ocenjevanje prijave. Prijavitelj istočasno priloži zahtevana dokazila opredeljena v točki III. in IV.

Obrazec 4 – Izjava organizatorja selekcijskega tekmovanja

Izpolni prijavitelj, ki prijavlja posamično selekcijsko tekmovanje.

Obrazec 5 - Izjava organizatorja interesnega tekmovanja

Izpolni prijavitelj, ki prijavlja posamično interesno tekmovanje.

Obrazec 6 – Izjava o sprejemanju pogojev

Izpolni vsak prijavitelji za posamično selekcijsko oziroma interesno tekmovanje.

Obrazec 8 – Vzorec kuverte

Izpolni prijavitelji, ne glede na prijavo tekmovanja. Izpolnijo se rubrike: polni naziv prijavitelja, naslov in pošta. Prilepite na ovojnico vloge.

Obrazec 9 - Vzorec pogodbe o sofinanciranju za selekcijska tekmovanja

Se ne izpolnjuje.

Obrazec 10 - Vzorec pogodbe o sofinanciranju za interesna tekmovanja

Se ne izpolnjuje.

1. **Obvezna dokumentacija v vlogi**

Vloga se šteje kot formalno popolna, če vsebuje naslednje popolno izpolnjene, podpisane in žigosane (če prijavitelj pri svojem poslovanju uporablja žig) obrazce in posamična dokazila.:

**Vloga za osnovnošolska selekcijska tekmovanja:**

* Obrazec 1 - Prijava na selekcijsko tekmovanje osnovne šole
* Obrazec 4 - Izjava organizatorja selekcijskega tekmovanja
* Pravilnik tekmovanja (fizični izvod)
* Obrazec 6 - Izjava o sprejemanju pogojev
* Pooblastilo pooblaščene osebe prijaviteljevega zakonitega zastopnika (v kolikor je le-ta podpisnik obrazcev)

**Vloga za srednješolska selekcijska tekmovanja:**

* Obrazec 2 – Prijava na selekcijsko tekmovanje srednje šole,
* Obrazec 4 - Izjava organizatorja selekcijskega tekmovanja
* Pravilnik tekmovanja (fizični izvod)
* Natis/izpis iz uradnih spletnih strani mednarodnega tekmovanja iz katere so razvidni naslednji podatki:

 a) število let/število izvedb mednarodnega tekmovanja

* b) število sodelujočih držav za posamezna leta v zadnjih petih letih, ko je bilo tekmovanje izvedeno
* Obrazec 6 -Izjava o sprejemanju pogojev
* Pooblastilo pooblaščene osebe prijaviteljevega zakonitega zastopnika (v kolikor je le-ta podpisnik obrazcev)

**Vloga za interesna tekmovanja:**

* Obrazec 3 - Prijava na interesno tekmovanje,
* Obrazec 5 - Izjava organizatorja interesnega tekmovanja
* Pravilnik tekmovanja (fizični izvod)
* kopija strani posameznih letnih poročil iz katerih je razvidno natančno število tekmovalcev za kategorijo tekmovanja, ki ga organizator prijavlja za šolski leti 2023/2024 in 2024/2025

 ali

 - natis spletne strani iz katerega je razvidno natančno število tekmovalcev za kategorijo tekmovanja, ki ga organizator prijavlja za šolski leti 2023/2024 in 2024/2025

 ali

* natis/izpis iz evidenc strežnika iz katerega je razvidno natančno število tekmovalcev za kategorijo tekmovanja, ki ga organizator prijavlja za šolski leti 2023/2024 in 2024/2025
* Obrazec 6 - Izjava o sprejemanju pogojev
* Pooblastilo pooblaščene osebe prijaviteljevega zakonitega zastopnika (v kolikor je le-ta podpisnik obrazcev)
1. **Način in rok za predložitev vlog za dodelitev sredstev**

Vloge morajo biti poslane ali dostavljene na naslov Ministrstvo za vzgojo in izobraževanje, Urad za razvoj in kakovost izobraževanja, Masarykova cesta 16, 1000 Ljubljana, najkasneje do 4. 4. 2025.

Šteje se, da je vloga prispela pravočasno, če je bila (najkasneje) zadnji dan roka za oddajo vlog oddana na pošti priporočeno ali do 14.30 ure oddana v vložišču Ministrstvo za izobraževanje, znanost in šport, Masarykova cesta 16, 1000 Ljubljana.

Prijavitelj v ovojnici lahko kandidira za sofinanciranje zgolj z eno vlogo in zgolj za eno tekmovanje, torej ali selekcijsko ali interesno tekmovanje. Vloga za posamezno tekmovanje mora biti oddana v zaprti ovojnici, ovojnica pa mora biti na sprednji strani označena z napisom »Ne odpiraj – vloga za javni razpis selekcijska in interesna šolska tekmovanja v šolskih letih 2025/2026 in 2026/2027«. Na hrbtni strani ovitka mora biti označen polni naslov pošiljatelja. Ovojnica je lahko označena tudi na drug ustrezen način, iz katerega izhaja, da gre za vlogo za javni razpis selekcijska in interesna šolska tekmovanja v šolskih letih 2025/2026 in 2026/2027, pri čemer mora biti vloga oddana v zaprti ovojnici, naveden mora biti polni naslov pošiljatelja z napisom »ne odpiraj«.

Ovojnica, ki ni označena v skladu s prejšnjim odstavkom, bo s sklepom zavržena in vrnjena vlagatelju.

Prijave, ki bodo v ovojnici vsebovale več kot eno vlogo, bodo s sklepom zavržene.

Vloge, ki ne bodo oddane na predpisanih obrazcih, ne bodo predmet dopolnjevanja in bodo kot nepopolne zavržene s sklepom.

Vloge, ki ne bodo pravočasne ali ki jih ne bo vložila upravičena oseba, bodo zavržene s sklepom. Pritožba zoper sklep ni dovoljena.

Kot pravočasne bodo upoštevane vloge, ki bodo v določenem roku, ne glede na način dostave prispele v vložišče ministrstva.

Oddaja vloge pomeni, da se prijavitelj strinja z vsemi določili in pogoji javnega razpisa ter kriteriji za izbor sofinanciranja selekcijskih in interesnih tekmovanj.

1. **Datum odpiranja vlog za dodelitev sredstev ter postopek in način izbora**

Vloge bo odprla in ocenila komisija za izvedbo postopka javnega razpisa, ki jo imenuje minister za izobraževanje, znanost in šport ali od njega pooblaščena oseba (v nadaljevanju: komisija). Odpiranje prejetih vlog ne bo javno.

Vloge se bodo 8. 4. 2025odpirale v prostorih Ministrstva za vzgojo in izobraževanje v prisotnosti članov komisije. Pri odpiranju vlog komisija ugotavlja ali je vloga pravočasna, ali jo je podala upravičena oseba in ali je formalno popolna, kar izhaja iz 5. točke razpisne dokumentacije. Komisija o odpiranju vlog in ocenjevanju vlog vodi zapisnik.

Vloga se šteje kot formalno popolna, če vsebuje popolno izpolnjene, podpisane in žigosane (če prijavitelj pri svojem poslovanju uporablja žig) obrazce in dokazila v skladu s 5. točko razpisne dokumentacije.

Prijavitelji morajo uporabiti izključno obrazce iz razpisne dokumentacije v skladu s predhodnim odstavkom, ki se jih ne sme spreminjati. V primeru, ko ne bodo uporabljeni predpisani obrazci ali bodo le-ti spremenjeni, bo vloga zavržena.

Komisija v roku osmih (8) dni od odpiranja vlog pisno pozove tiste prijavitelje, katerih vloge nisi bile popolne, da jih dopolnijo. Rok za dopolnitev ne sme biti daljši od petnajst (15) dni. Če prijavitelj vloge ne dopolni v zahtevanem roku, ministrstvo vlogo zavrže s sklepom. Pritožba zoper sklep ni dovoljena.

Dokazila prijaviteljev za izpolnjevanje kriterijev iz 3.1.3 in 3.2.3 točke javnega razpisa niso predmet dopolnjevanja vlog.

Z odločbo bodo zavrnjene vloge prijaviteljev, ki ne bodo izpolnjevale pogojev za prijavo iz 3.1.1 in 3.1.2 ter 3.2.1 in 3.2.2 točk javnega razpisa.

Dodatna pojasnila v zvezi z izpolnjevanjem pogoja pod zaporedno številko tri v točki 3.1.2 javnega razpisa (selekcijska tekmovanja) in zaporedno številko tri v točki 3.2.2 javnega razpisa (interesna tekmovanja);

*Za sofinanciranje lahko kandidirajo pravne osebe, ki imajo sprejeta pravila o organizaciji in izvedbi tekmovanja, ki je predmet sofinanciranja, ki so skladna s pravilnikom (op. Pravilnik o sofinanciranju šolskih tekmovanj, Uradni list RS, št. 74/21 in 133/22; v nadaljevanju Pravilnik) in objavljena na spletni strani organizatorja ali spletni strani tekmovanja*.

Slednje pomeni, da morajo biti pravila o organizaciji in izvedbi tekmovanja oz. pravilnik tekmovanja, ki ga prijavitelj posreduje v vlogi in je potrjen s strani pristojnega organa, v isti različici objavljen tudi na javno dostopni spletni strani organizatorja na dan oddaje vloge. Opredelitev velja za selekcijska in interesna šolska tekmovanja.

*Pravila določajo postopek prijave na selekcijsko tekmovanje*, kar pomeni, da mora biti postopek prijave na tekmovanje jasno opredeljen v pravilniku tekmovanja in ne sme omogočati spreminjanja tega postopka v vsakokratnem razpisu tekmovanja ali biti le predmet vsakokratnega razpisa tekmovanja. Opredelitev velja za selekcijska in interesna šolska tekmovanja.

*Pravila določajo napredovanje tekmovalcev v naslednjo stopnjo selekcijskega tekmovanja, pri čemer lahko na podlagi rezultata na državni stopnji sodeluje največ 500 tekmovalcev ne glede na število tekmovalnih skupin ali kategorij*, kar pomeni, da tekmovalci napredujejo na državno stopnjo tekmovanja na podlagi enakega rezultata (znotraj tekmovalne kategorije) in so za udeležbo na tej stopnji tekmovanja presegli isti prag točk. Doizbor (dodajanje tekmovalcev na podlagi drugačnih meril in kriterijev), ki bi ga izvedla državna tekmovalna komisija ali drug organ tekmovanja ni dovoljen. Opredelitev velja zgolj za selekcijska tekmovanja.

*Pravila določajo postopek razglasitve rezultatov tekmovanja in podelitve priznanj ter nagrad*, pri čemer je za selekcijska tekmovanja potrebno upoštevati roke iz 13. člena Pravilnika, to je 5 delovnih dni na šolski stopnji in 7 delovnih dni na državni stopnji za neuradne rezultate ter 14 dni za uradne rezultate, za interesna tekmovanja pa roke iz 6. člena Pravilnika, to je 7 delovnih dni po izvedbi tekmovanja za neuradne rezultate in 14 dni po izvedbi tekmovanja za uradne rezultate.

*Pravila določajo postopek reševanja ugovorov tekmovalcev glede neuradnih rezultatov in izvedbe selekcijskih tekmovanj*, pri čemer morajo roki za ugovore omogočati organizatorju, da pravočasno objavi uradne rezultate tekmovanja v skladu s predhodnim odstavkom.

*Pravila določajo vire financiranja*, pri čemer kotizacija pri selekcijskih tekmovanjih ne sme biti opredeljena kot vir financiranja oz. je opredeljena pogojno, z obrazložitvijo, da se sme zaračunati zgolj v primeru, da tekmovanje ni izbrano kot selekcijsko tekmovanje na javnem razpisu.

Opredelitev, da lahko *za sofinanciranje kandidirajo pravne osebe, ki imajo sprejeta pravila o organizaciji in izvedbi tekmovanja, ki je predmet sofinanciranja, ki so skladna s pravilnikom in objavljena na spletni strani organizatorja ali spletni strani tekmovanja* pomeni tudi, da so pravila v skladu s četrto točko 2. člena in drugo točko 4. člena (interesna tekmovanja) ter s četrto točko 9. člena (selekcijska tekmovanja) Pravilnika. Navedeni členi navajajo, da mora biti šolska oziroma regijska stopnja, kadar šolska stopnja ni organizirana, dostopna vsem učencem, dijakom, vajencem ali študentom višjih strokovnih šol. Dovoljeno je le izvzetje posameznih tekmovalcev iz posameznih kategorij tekmovanja, kot npr. prepoved tekmovanja posameznika pri tekmovanju iz jezikov, pri čemer je materni jezik tekmovalca jezik tekmovanja. Opredelitev velja za selekcijska in interesna tekmovanja.

Skladnost pravil o organizaciji in izvedbi tekmovanja s Pravilnikom zahteva tudi, da mora biti razpis za selekcijska in interesna tekmovanja objavljen najkasneje do 16. avgusta za naslednje šolsko leto. Slednje je opredeljeno v 13. členu Pravilnika

Z odločbo bodo zavrnjene tudi vloge:

* prijaviteljev, ki bodo z istim tekmovanjem prijavljene več kot enkrat za isto vrsto tekmovanja (v tem primeru se obravnava le prvo prispela vloga, vsako naslednjo vlogo ministrstvo zavrne),
* prijaviteljev za interesno tekmovanje, v kolikor se bodo prijavitelji z istim tekmovanjem prijavil tako na selekcijsko kot tudi na interesno tekmovanje, pri čemer je bila vloga prijavitelja izbrana za sofinanciranje selekcijskega tekmovanja,
* prijaviteljev, ki v skladu s kriteriji 3.1.3 in 3.2.3. točki javnega razpisa za selekcijska oziroma interesna šolska tekmovanja ne bodo izbrane za sofinanciranje oziroma ne bodo dosegle minimalnega praga za sofinanciranje.

Vloge prijaviteljev za selekcijsko tekmovanje, ki bodo izpolnjevale pogoje iz 3.1.1 in 3.1.2 točke javnega razpisa, in bodo na podlagi kriterijev iz 3.1.3 točke javnega razpisa dosegle največje število točk vendar najmanj 18 točk, bodo izbrane za sofinanciranje v skladu s spodnjimi kategorijami:

|  |  |  |  |  |
| --- | --- | --- | --- | --- |
| število razredov ali letnikovštevilotekmovalcev na osnovni stopnji | dva razreda ali letnika[[1]](#footnote-1) | trije razredi ali letniki | štirje razredi ali letniki | dodatek za eksperimentalni del tekmovanja |
| do vključno 1000 | 7.000,00 | 7.500,00 | 8.000,00 | 1.000,00 |
| do vključno 4000 | 9.000,00 | 9.500,00 | 10.000,00 | 1.000,00 |
| nad 4000 dve stopnji | 11.000,00 | 11.500,00 | 12.000,00 | 1.500,00 |
| nad 4000 tri stopnje | 13.000,00 | 13.500,00 | 14.000,00 | 2.000,00 |

Vloge prijaviteljev za interesno tekmovanje, ki bodo izpolnjevale pogoje iz 3.2.1 ter 3.2.2 točke javnega razpisa in bodo na podlagi kriterijev iz 3.2.3 točke javnega razpisa dosegle največje število točk vendar najmanj 18 točk, bodo izbrane za sofinanciranje v skladu s spodnjimi kategorijami:

|  |  |  |
| --- | --- | --- |
| št. tekmovalcev na osnovi stopnji | praktični del tekmovanja[[2]](#footnote-2) | dodeljeni znesek v EUR |
| do vključno 300 | NE | 1.000,00 |
| do vključno 300 | DA | 3.000,00 |
| do vključno 1000 | NE | 2.000,00 |
| do vključno 1000 | DA | 4.000,00 |
| nad 1000 | NE | 3.000,00 |
| nad 1000 | DA | 5.000,00 |

Na podlagi predloga komisije minister izda odločbo o izbiri ter obsegu sofinanciranja ali o zavrnitvi sofinanciranja interesnih in selekcijskih tekmovanj. Odločitev ministrstva o dodelitvi sredstev je dokončna. Zoper odločitev je možen upravni spor v roku 30 dni od prejema odločbe ministrstva.

Odločba o izbiri je podlaga za sklenitev pogodb o sofinanciranju selekcijskega/interesnega tekmovanja. Vzorec pogodbe, ki jo bo izbrani prijavitelj dolžan spoštovati pri izvajanju tekmovanja, je sestavni del razpisne dokumentacije.

Ob izdaji odločbe o izbiri minister prijavitelja pozove k podpisu pogodbe o sofinanciranju. Če se vlagatelj v roku osmih (8) dni ne odzove, se šteje, da je umaknil vlogo za sofinanciranje.

Če se po izdani odločbi o izboru selekcijskega/interesnega tekmovanja za šolski leti 2025/2026 in 2026/2027 ugotovi dejstvo, na podlagi katerega bi v postopku javnega razpisa prišlo do drugačne odločitve, če bi bilo ob izdajo odločbe znano, ministrstvo lahko odstopi od sklenitve pogodbe.

Ministrstvo si pridržuje pravico, da lahko javni razpis kadarkoli do izdaje odločb o (ne)izboru prekliče, z objavo v Uradnem listu RS.

1. **Varovanje osebnih podatkov in poslovnih skrivnosti**

Vsi podatki iz vlog, ki jih komisija odpre, so informacije javnega značaja razen tistih, ki jih prijavitelji posebej označijo, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. 51/06 - uradno prečiščeno besedilo, 117/06 - ZDavP-2, 23/14, 50/14, 19/15 - odl. US, 102/15, 7/18 in 41/22), ki niso javno dostopne in tako ne smejo biti razkrite oziroma dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelj mora pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj poslovnih skrivnosti oziroma drugih izjem ne označi in razloži takšnih podatkov v vlogi, bo ministrstvo lahko domnevalo, da vloga po stališču prijavitelja ne vsebuje takšnih podatkov, ki ne smejo biti razkrite oziroma dostopne javnosti.

Ministrstvo in prijavitelj oziroma upravičenec sta dolžna zagotoviti varovanje osebnih podatkov in poslovnih skrivnosti v skladu z Zakonom o varstvu osebnih podatkov (Uradni list RS, št. 163/22), Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L št. 119, z dne 4. 5. 2016, str. 1, s spremembami) in Zakonom o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17,22/19 – ZposS ,[158/20](http://www.uradni-list.si/1/objava.jsp?sop=2020-01-2765) – ZIntPK-C, 18/21, 18/23 – ZDU-1O, 75/23 in 102/24).

1. **Posledice, če se ugotovi, da je v postopku potrjevanja javnega razpisa ali izvrševanja javnega razpisa prišlo do resnih napak, nepravilnosti, goljufije ali kršitve obveznosti**

Če se ugotovi, da organizator tekmovanja ministrstva ni seznanil z vsemi dejstvi in podatki, ki so mu bili znani ali bi mu morali biti znani oziroma da je posredoval neresnične, nepopolne podatke oziroma dokumente ali prikril informacije, ki bi jih bil v skladu s tem javnim razpisom dolžan razkriti, ker bi lahko vplivali na odločitev ministrstva o dodelitvi sredstev ali da je neupravičeno pridobil sredstva po tem javnem razpisu na nepošten način, na podlagi ponarejene listine ali kaznivega dejanja, bo organizator tekmovanja dolžan vrniti neupravičeno prejeta sredstva skupaj z zakonskimi obrestmi od dneva nakazila na transakcijski račun upravičenca do dneva vračila v proračun Republike Slovenije. Če je takšno ravnanje namerno, se bo obravnavalo kot goljufija.

1. **Posledice, če se ugotovi dvojno financiranje**

Dvojno uveljavljanje stroškov in izdatkov, ki so že bili oziroma bi lahko bili povrnjeni iz katerega koli drugega vira oziroma so bili odobreni, ni dovoljeno. Če se ugotovi dvojno uveljavljanje stroškov in izdatkov, bo zahtevano vračilo že izplačanega zneska sofinanciranja z zakonskimi zamudnimi obrestmi od dneva nakazila sredstev iz proračuna Republike Slovenije na transakcijski račun izvajalca do dneva vračila sredstev v proračun Republike Slovenije. Če je dvojno uveljavljanje stroškov in izdatkov namerno, se bo obravnavalo kot goljufija.

1. **Upravičeni stroški**
	1. **Upravičeni stroški za prijavitelje selekcijskih tekmovanj**

Ministrstvo bo sofinanciralo le upravičene stroške organizacije in izvedbe selekcijskih tekmovanj, ki se jih bo dokazovalo z verodostojnimi listinami (npr. računi, pogodbe, dokazila o nakazilu,..) in se bodo glasile na organizatorja selekcijskih tekmovanj. V kolikor se verodostojne listine ne bodo glasile na organizatorja selekcijskih tekmovanj stroški ne bodo upravičeni.

Prijavitelj je dolžan uporabljati določila in načela javnega naročanja, če je k temu zavezan.

Prijavitelj mora navesti vse upravičene stroške tekmovanja, številko dokumenta, ki dokazuje obstoj stroška, upravičenca, ki mu je organizator tekmovanja poravnal strošek in znesek stroška. Vsak strošek mora biti dokumentiran. Stroški brez dokazil in zgolj ocene stroškov niso upravičen strošek.

V kolikor je prijavitelj organizator več tekmovanj in se en ali več posameznih stroškov nanaša na več tekmovanj, je potrebno predložiti razdelilnik stroškov po posameznih tekmovanjih, iz katerega je razviden del stroška za posamezno tekmovanje.

V kolikor se posamezen strošek ne nanaša zgolj na stroške obravnavanega tekmovanja, ampak tudi na drugo dejavnost prijavitelja, mora prijavitelj predložiti razdelilnik stroškov, iz katerega je razviden del stroška za posamezno tekmovanje.

Vrste in višina upravičenih stroškov organizacije in izvedbe selekcijskih tekmovanj za posamezno šolsko leto so:

1. priprava in objava poziva;
2. tisk tekmovalnih nalog;
3. priznanja tekmovalcem in mentorjem;
4. stroški dela tekmovalnih komisij in ostalega osebja pri pripravi in izvedbi tekmovanja, in sicer avtorska pogodba, lektoriranje, prevajanje, podjemna pogodba, študentsko delo;

Če prijavitelj uveljavlja stroške dela svojih zaposlenih, mora predložiti novo pogodbo o zaposlitvi oziroma aneks s pogodbi o zaposlitvi, plačilno listo in časovnico, iz katere je razvidno, koliko ur dela in kakšne naloge so bile opravljene za tekmovanje v obdobju, za katerega uveljavlja stroške dela.

Če prijavitelj uveljavlja stroške avtorjev in podjemnikov: avtorsko ali podjemno pogodbo, iz listin pa mora biti razvidno, da se delo nanaša na tekmovanje.

Če prijavitelj uveljavlja stroške dela študentov: račun študentskega servisa, iz računa pa mora biti razvidno, da je bilo delo opravljeno za tekmovanje, za katerega prijavitelj oddaja prijavo.

1. distribucija gradiv;
2. prehrana za tekmovalce in člane tekmovalnih komisij na državni ravni v višini cene malice za tekoče šolsko leto, kot je določena z zakonom, ki ureja šolsko prehrano;
3. stroški najema prostora za organizacijo in izvedbo selekcijskih tekmovanj,
4. strošek spletne platforme za podporo izvedbi tekmovanja;
5. potni stroški za organiziranje tekmovanja;
6. stroški najema opreme ali nakupa materialov za izvedbo praktičnega/eksperimentalnega dela tekmovanja.

V kolikor prijavitelj uveljavlja povračilo potnih stroškov mora potni nalog vsebovati vse elemente, da šteje za verodostojno knjigovodsko listino.

Nalog za službeno potovanje mora vsebovati: zaporedno številko izdanega potnega naloga in datum izdaje, jasno navedeno osebo, ki opravi službeno pot, njeno delovno mesto in naslov bivanja, jasno mora biti naveden datum potovanja z uro pričetka potovanja, naveden mora biti namen službenega potovanja, najbolje na podlagi dokumenta (odločbe, spisa…) o namenu potovanja, naveden mora biti kraj potovanja, naveden mora biti kratek opis naloge in dela na službeni poti, jasno mora biti naveden čas (ure, dnevi) trajanja potovanja, na nalogu za službeno potovanje mora odredbodajalec jasno odobriti uporabo prevoznih sredstev (osebni ali službeni avtomobil, avtobus…), jasno mora biti naveden plačnik potnih stroškov, v potnem nalogu mora biti opredeljena višina dnevnice in morebitnih posebnih dodatkov, v kolikor se izplačuje predujem za službeno potovanje, je višino le tega potrebno zabeležiti v potnem nalogu; nalog za službeno potovanje mora podpisati odredbodajalec.

Obračun potnih stroškov mora vsebovati: ime in priimek predlagatelja obračuna potnih stroškov, datuma odhoda na službeno pot, datum prihoda s službene poti, navedeno odsotnost izraženo v dnevih in urah, število dnevnic, vrednost ene dnevnice, skupna vrednost dnevnic, prevozni stroški (vozovnice javnih prevoznih sredstev oz. kilometrina), drugi stroški (npr. parkirnina, cestnina, telefonski stroški, stroški nočitev, vse to če odredbodajalec take stroške pri odredbi službenega potovanja tudi odobri). Te priloge predstavljajo tudi verodostojno dokumentacijo za pripoznanje teh stroškov. Če se povračilo potnih stroškov nanaša na več voženj v enem dnevu, se jih združi v en potni nalog. Na en potni nalog se ne sme združevati poti več dni.

Največ 10 % pavšal od upravičenih stroškov iz točk 1. do 10. tega razdelka za druge stroške, povezane z organizacijo in izvedbo tekmovanj (elektrika, voda, telekomunikacijske storitve, najem prostora za delovanje prijavitelja, računovodske storitve, ipd.).

DDV ni upravičen strošek.

* 1. **Upravičeni stroški za prijavitelje interesnih tekmovanj**

Ministrstvo bo sofinanciralo le upravičene stroške organizacije in izvedbe interesnih tekmovanj, ki se jih bo dokazovalo z verodostojnimi listinami (npr. računi, pogodbe, dokazila o nakazilu,…) in se bodo glasile na organizatorja interesnih tekmovanj. V kolikor se verodostojne listine ne bodo glasile na organizatorja selekcijskih tekmovanj stroški ne bodo upravičeni.

Prijavitelj je dolžan uporabljati določila in načela javnega naročanja, če je k temu zavezan.

Organizator mora navesti vse upravičene stroške tekmovanja, številko dokumenta, ki dokazuje obstoj stroška, upravičenca, ki mu je organizator tekmovanja poravnal strošek in znesek stroška. Vsak strošek mora biti dokumentiran. Stroški brez dokazil in zgolj ocene stroškov niso upravičen strošek.

V kolikor je prijavitelj organizator več tekmovanj in se en ali več posameznih stroškov nanaša na več tekmovanj, je potrebno predložiti razdelilnik stroškov po posameznih tekmovanjih, iz katerega je razviden del stroška za posamezno tekmovanje.

V kolikor se posamezen strošek ne nanaša zgolj na stroške obravnavanega tekmovanja, ampak tudi na drugo dejavnost prijavitelja, mora prijavitelj predložiti razdelilnik stroškov, iz katerega je razviden del stroška za posamezno tekmovanje.

Vrste in višina upravičenih stroškov organizacije in izvedbe selekcijskih tekmovanj za posamezno šolsko leto so:

1. priprava in objava poziva;
2. tisk tekmovalnih nalog;
3. priznanja tekmovalcem in mentorjem;
4. stroški dela tekmovalnih komisij in ostalega osebja pri pripravi in izvedbi tekmovanja, in sicer avtorska pogodba, lektoriranje, prevajanje, podjemna pogodba, študentsko delo;

Če prijavitelj uveljavlja stroške dela svojih zaposlenih, mora predložiti novo pogodbo o zaposlitvi oziroma aneks s pogodbi o zaposlitvi, plačilno listo in časovnico, iz katere je razvidno, koliko ur dela in kakšne naloge so bile opravljene za tekmovanje v obdobju, za katerega uveljavlja stroške dela.

Če prijavitelj uveljavlja stroške avtorjev in podjemnikov: avtorsko ali podjemno pogodbo, iz listin pa mora biti razvidno, da se delo nanaša na tekmovanje.

Če prijavitelj uveljavlja stroške dela študentov: račun študentskega servisa, iz računa pa mora biti razvidno, da je bilo delo opravljeno za tekmovanje, za katerega prijavitelj oddaja prijavo.

1. distribucija gradiv;
2. prehrana za tekmovalce in člane tekmovalnih komisij na državni ravni v višini cene malice za tekoče šolsko leto, kot je določena z zakonom, ki ureja šolsko prehrano;
3. stroški najema prostora, najema opreme ali nakupa materialov za organizacijo in izvedbo interesnih tekmovanj;
4. strošek spletne platforme za podporo izvedbi tekmovanja;
5. potni stroški za organiziranje tekmovanja.

V kolikor prijavitelj uveljavlja povračilo potnih stroškov mora potni nalog vsebovati vse elemente, da šteje za verodostojno knjigovodsko listino.

Nalog za službeno potovanje mora vsebovati: zaporedno številko izdanega potnega naloga in datum izdaje, jasno navedeno osebo, ki opravi službeno pot, njeno delovno mesto in naslov bivanja, jasno mora biti naveden datum potovanja z uro pričetka potovanja, naveden mora biti namen službenega potovanja, najbolje na podlagi dokumenta (odločbe, spisa…) o namenu potovanja, naveden mora biti kraj potovanja, naveden mora biti kratek opis naloge in dela na službeni poti, jasno mora biti naveden čas (ure, dnevi) trajanja potovanja, na nalogu za službeno potovanje mora odredbodajalec jasno odobriti uporabo prevoznih sredstev (osebni ali službeni avtomobil, avtobus…), jasno mora biti naveden plačnik potnih stroškov, v potnem nalogu mora biti opredeljena višina dnevnice in morebitnih posebnih dodatkov, v kolikor se izplačuje predujem za službeno potovanje, je višino le tega potrebno zabeležiti v potnem nalogu; nalog za službeno potovanje mora podpisati odredbodajalec.

Obračun potnih stroškov mora vsebovati: ime in priimek predlagatelja obračuna potnih stroškov, datuma odhoda na službeno pot, datum prihoda s službene poti, navedena odsotnost izražena v dnevih in urah, število dnevnic, vrednost ene dnevnice, skupna vrednost dnevnic, prevozni stroški (vozovnice javnih prevoznih sredstev oz. kilometrina), drugi stroški (npr. parkirnina, cestnina, telefonski stroški, stroški nočitev, vse to če odredbodajalec take stroške pri odredbi službenega potovanja tudi odobri). Te priloge predstavljajo tudi verodostojno dokumentacijo za pripoznanje teh stroškov. Če se povračilo potnih stroškov nanaša na več voženj v enem dnevu, se jih združi v en potni nalog. Na en potni nalog se ne sme združevati poti več dni.

DDV ni upravičen strošek.

1. **Obveznost upravičenca o vodenju evidenc in hrambi podatkov**

Upravičenec mora voditi evidenco za namen izdaje potrdil o udeležbi in dosežkih:

1.      evidenca izdanih potrdil mentorjem, ki vsebuje naslednje osebne podatke: ime in priimek mentorja, ime in naslov vzgojno-izobraževalnega zavoda mentorja, število in vrsta prejetih priznanj tekmovalcev;

2.      evidenca o tekmovalcih, ki vsebuje naslednje osebne podatke: ime in priimek, rojstni datum, ime in naslov vzgojno-izobraževalnega zavoda tekmovalca, rezultate tekmovalca in vrsta prejetega priznanja.

Evidenco izdanih potrdil mentorjem in evidenco o tekmovalcih mora upravičenec hraniti pet let od zaključka tekmovanja.

1. **Obveznosti upravičenca o evalvaciji za selekcijska tekmovanja**

Upravičenec mora za selekcijsko tekmovanje najkasneje do 16. avgusta v tekočem koledarskem letu izvesti evalvacijo tekmovanja in o navedenem poročati ministrstvu. Evalvacija mora vsebovati poročilo o izvedenem izobraževanju za mentorje, število pritožb tekmovalcev na rezultate in reševanje pritožb ter podatke, povezane z zadovoljstvom tekmovalcev in mentorjev glede organizacije in izvedbe tekmovanja.

1. Selekcijsko tekmovanje se izvaja vsaj v zadnjih dveh letih izobraževalnega programa, npr. 8. in 9. razred osnovne šole, 3. in 4. letnik gimnazije. [↑](#footnote-ref-1)
2. Praktični del tekmovanja predstavlja del tekmovanja, za katerega mora organizator najeti posebno opremo ali kupiti material. [↑](#footnote-ref-2)